ສິຣິພອນ ອຳໄພພົງ

ສິລິພອນ ອຳໄພພົງ ແມ່ນນັກຮ້ອງລູກທົງອີສານແລະໝໍລຳຊຸບເປີສະຕາຣ໌ຍິງຊາວໄທ ສັງກັດແກຣມມີ້ໂກລດ໌ ໃນເຄືອຈີເອັມເອັມ ແກຣມມີ້ ເຈົ້າຂອງສາຍາແຫບມະຫາສະເໜ່ ຫວານໃຈສຽງອ້ອນ ເປັນນັກຮ້ອງບໍ່ກີ່ຄົນໃນປະເທດໄທ ທີ່ສາມາດຢູ່ໃນວົງການເພງມາຍາວນານກວ່າ 30 ປີ ມີຜົນງານເພງອອກມາຢ່າງຕໍ່ເນື່ອງ ແລະເປັນທີ່ນິຍົມຄອງໃຈມະຫາຊົນຈົນຮອດປັດຈຸບັນ ໂດຍຜົນງານເພງໝໍລຳສຸດດັງອະມະຕະ ໂບຮັກສີດຳ ແລະເພງລູກທົງຍອດນິຍົມຕະຫຼອດການຢ່າງ ປະລິນຍາໃຈ ທີ່ເຮັດຍອດຂາຍເກີນລ້ານຊຸດ ແລະຍັງມີອີກຫຼາຍຜົນງານເພງດັງ ເຊັ່ນ ແຮງໃຈລາຍວັນ, ເພື່ອແມ່ແພ້ບໍ່ໄດ້, ທຳບາບບໍ່ລົງ, ຄຶດຮອດກອດບໍ່ໄດ້, ຢ່າໄວ້ໃຈທາງຢ່າວາງໃຈແຟນ, ກອດຄົນນອກໃຈ, ປະລິນຍາເຈັບ, ເມຍບໍ່ໄດ້ແຕ່ງ, ເມື່ອຄວາມຮັກເກົ່າ...ນ້ອງສິເຫງາບໍ່, ຄົນໃຊ່ເກີດຊ້າ, ຮັບຂອງໂຈນ ແລະຫຼ້າສຸດກັບເພງ ຜູ້ຍິງຫຼາຍມື ທີ່ຍອດວິວຊົມທາງຢູທູບເກືອບ 40 ລ້ານວິວແລ້ວ

ປະຫວັດ
ສິລິພອນ ອຳໄພພົງ ມີຊື່ຈິງວ່າ ສິລິມາ ອຳເຄນ ມີຊື່ຫຼີ້ນວ່າ ນາງ ເກີດເມື່ອວັນຈັນທີ່ 7 ທັນວາ ຄ.ສ. 1964 ມານດາຊື່ວ່າ ນາງອໍ ອຳເຄນ ບິດາຊື່ວ່ານາຍກອງມີ ອຳເຄນ ແຕ່ເຮັດພິທີວັນທີ່ 9 ມິຖຸນາ ເພື່ອໃຫ້ຊີວິດຈະໄດ້ກ້າວໜ້າ ເກີດທີ່ບ້ານດອນກອຍ ຕຳບົນດອນກອຍ ອຳເພີໜອງຫານ (ປັດຈຸບັນແຍກມາເປັນອຳເພີພິບູນຮັກ) ຈັງຫວັດອຸດອນທານີ ມີພີ່ນ້ອງທັ້ງໝົດ 10 ຄົນ ລາວເປັນລູກສາວຄົນທີ່ 7 ຄອບຄົວມີອາຊີບເຮັດນາແລະມີວົງໝໍລຳດ້ວຍໂດຍມີພໍ່ເປັນໝໍລຳຢູ່ແລ້ວ ແລະເປັນຜູ້ສອນໃຫ້ລາວເປັນໝໍລຳ ເມື່ອປີ ຄ.ສ. 1984 ລາວຢູ່ກັບໝໍລຳຄະນະ ສຸເທບດາວດວງໃໝ່ ແລະໄດ້ຮູ້ຈັກກັບ ທ່ານນະຄອນ ແດນສາລະຄາມ ແລະທ່ານປະຍູນ ຈັນສອນ ໄດ້ພາໄປອອກທີວິຊ່ອງ 4 ຈ.ຂອນແກ່ນ ແລະທ່ານດອຍ ອິນທະນົນ ໄດ້ເຫັນແວວຈຶງໃຫ້ໂອກາດອັດສຽງແລະໄດ້ຮັບການປ່ຽນຊື່ຈາກ ສິລິມາ ອຳເຄນ ເປັນ ສິລິພອນ ອຳໄພພົງ ລາວຈົບຊັ້ນປ.3 ຫຼື ປະຖົມຕົ້ນ ລູກສາວຊື່ ນ້ອງໃຈດຳ ຊື່ຈິງ ດ.ຍ. ພິນພາຮະ ອຳເຄນ ເກີດເມື່ອວັນພະຫັດທີ່ 7 ເມສາ ຄ.ສ. 2016 (2 ປີ)

ໝວດ:ໝໍລຳ
ໝວດ:ນັກຮ້ອງລູກທົງໄທ
ໝວດ:ນັກຮ້ອງໄທ
ໝວດ:ບຸກຄົນຈາກຈັງຫວັດອຸດອນທານີ
ໝວດ:ສລະປິນສັງກັດຈີເອັມເອັມ ແກຣມມີ້
ໝວດ:ສິລະປິນສັງກັດແກຣມມີ້ໂກລດ໌
ໝວດ:ບຸກຄົນທີ່ຍັງມີຊີວິດຢູ່
ໝວດ:ບຸກຄົນທີ່ເກີດໃນປີ ຄ.ສ. 1964